Държавен вестник, бр. 41, 2007 г., стр. 105

Б Р О Й  41
Д Ъ Р Ж А В Е Н   В Е С Т Н И К
С Т Р .  105
(2) Инвестиционните проекти се изработват
съгласно заданието за проектиране, като в за-
висимост от вида, характера, сложността и спе-
цификата на строежите те могат да съдържат
следните проектни части:
1. обяснителна записка, отчитаща специфи-
ката на строежа;
2. архитектурна, конструктивна и инстала-
ционна;
3. техническа инфраструктура;
4. въздействие върху околната среда;
5. технологична.
(3) Инвестиционният проект съдържа и план
за безопасност и здраве, когато се изисква съг-
ласно Наредба № 2 от 2004 г. за минималните
изисквания за здравословни и безопасни условия
на труд при извършване на строителни и монтаж-
ни работи (обн., ДВ, бр. 37 от 2004 г.; попр., бр. 98
от 2004 г.; изм. и доп., бр. 102 от 2006 г.).
(4) Инвестиционният проект, въз основа на
който се издава разрешението за строеж, се
оценява за съответствие със съществените изис-
квания към строежите съгласно чл. 169, ал. 1
от Закона за устройство на територията.
Чл. 12. Инвестиционните проекти, въз осно-
ва на които се издава разрешение за строеж на
радиорелейни и базови станции с изходна мощ-
ност над 10 W, включват определяне на грани-
ците на хигиенно-защитната зона при спазване
изискванията на Наредба № 9 от 1991 г. за пре-
делно допустими нива на електромагнитни
полета в населени територии и определяне на
хигиенно-защитни зони около излъчващи обек-
ти (обн., ДВ, бр. 35 от 1991 г.; попр., бр. 38 от
1991 г.; изм. и доп., бр. 8 от 2002 г.).
Чл. 13. Конструкциите на строежите се проек-
тират при спазване изискванията на Наредба № 3
от 2004 г. за основните положения за проектира-
не на конструкциите на строежите и за въздейс-
твията върху тях (обн., ДВ, бр. 92 от 2004 г.; попр.,
бр. 98 от 2004 г.; изм. и доп., бр. 33 от 2005 г.).
Чл. 14. Връзките към електроразпредели-
телната мрежа и други далекосъобщителни
мрежи се проектират в съответствие с изиск-
ванията на Наредба № 8 от 1999 г. за правила и
норми за разполагане на технически проводи
и съоръжения в населени места (ДВ, бр. 72 от
1999 г.) и Наредба № 6 от 2004 г. за присъеди-
няване на производители и потребители на
електрическа енергия към преносната и раз-
пределителните електрически мрежи (обн., ДВ,
бр. 74 от 2004 г.; изм. с Решение № 2535 на
Върховния административен съд на Републи-
ка България от 2005 г.—бр. 27 от 2005 г.).
Чл. 15. Електрическите уредби в комутаци-
онни, радиорелейни и базови станции се проек-
тират при спазване изискванията на Наредба
№ 3 от 2004 г. за устройството на електрически-
те уредби и електропроводните линии (ДВ, бр. 90
и 91 от 2004 г.).
Чл. 16. Кабелните далекосъобщителни инс-
талации в комутационни, радиорелейни и базо-
ви станции се проектират в съответствие с изис-
кванията на глава четвърта от Наредба № 17 от
2005 г. за правилата за изграждане на кабелни
далекосъобщителни мрежи и съоръженията към
тях (ДВ, бр. 53 от 2005 г.).
Чл. 17. Пожароизвестителните системи в
строежите се проектират при спазване изиск-
ванията на Наредба № 2 от 1987 г. за противо-
пожарните строително-технически норми (обн.,
ДВ, бр. 58 от 1987 г.; изм. и доп., бр. 33 от 1994 г.).
Чл. 18. (1) При изграждането на станции, раз-
положени на стълбове, не се допуска използване-
то на стълбовете на въздушните електропровод-
ни линии, на градския електротранспорт и на
електрифицираните железопътни линии.
(2) Допуска се изграждането на станции,
разположени на стълбове, предназначени за
улично осветление, в случай че захранващите
проводници са монтирани вътре в стълба.
(3) Условията за изпълнението на ал. 2 се
договарят със собственика или ползвателя на
стълба.
Г л а в а  т р е т а
ПРАВИЛА И НОРМАТИВИ ЗА ИЗГРАЖДА-
НЕ НА МОБИЛНИТЕ ДАЛЕКОСЪОБЩИ-
ТЕЛНИ МРЕЖИ И НА СЪОРЪЖЕНИЯТА
КЪМ ТЯХ
Чл. 19. (1) Строежите се изграждат при спаз-
ване на одобрените инвестиционни проекти, на
издадените разрешения за строеж и на изисква-
нията на нормативните актове, приложимите
български стандарти и други технически спе-
цификации за извършване, контрол и приемане
на СМР при условията на чл. 169 ЗУТ.
(2) При изменения и отклонения от инвести-
ционния проект след издаване на разрешението
за строеж се спазват изискванията на чл. 154 ЗУТ.
Чл. 20. (1) По време на строителството стро-
ителят и лицето, упражняващо строителен над-
зор, предприемат мерки за защита на околна-
та среда, за недопускане на щети или за тяхно-
то ограничаване.
(2) Строителят и лицето, упражняващо стро-
ителен надзор, в срок до един месец от завърш-
ване на работата предприемат мерки за отстра-
няване на нанесените щети на недвижимия имот
и прилежащата му инфраструктура (улица, тро-
тоар и др.), в който са извършени СМР, и за
възстановяването им за своя сметка във вида
преди започване на строителството.
Чл. 21. (1) По време на строителството да-
лекосъобщителният оператор предприема мер-
ки за недопускане на затруднения при ползва-
нето на имотите по предназначението им.
(2) Условията за изпълнението на ал. 1 се
съгласуват със собственика или ползвателя на
имотите.
Чл. 22. При изграждане на строежите в зе-
меделски земи, гори и земи от горския фонд се
спазват разпоредбите на Закона за опазване на
земеделските земи и на Закона за горите.